**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. május 25-én tartandó rendes ülésére**

**Az előterjesztés tárgya: dr. Kádár István felnőtt háziorvos felmondása**

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/7472-2/2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

…………………………………………………………………………………………………………………………………………………………………………………………………………

Tiszavasvári, 2023. május 10.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [**tvonkph@tiszavasvari.hu**](mailto:tvonkph@tiszavasvari.hu)

**Témafelelős:** Gazdagné dr. Tóth Marianna

**E L Ő T E R J E S Z T É S**

**- a Képviselő-testületnek -**

**dr. Kádár István felnőtt háziorvos felmondásáról**

**Tisztelt Képviselő-testület!**

dr. Kádár István a Tiszavasvári VI. számú felnőtt háziorvosi körzet praxisjoggal rendelkező orvosa 2023. május 1. napjával felmondta az önkormányzattal kötött feladatellátási szerződését.

Tiszavasvári Város Önkormányzata és dr. Kádár István háziorvos között határozatlan időtartamra szóló feladatellátási-szerződés jött létre a VI. számú felnőtt háziorvosi feladatok ellátására.

Az önálló orvosi tevékenységről szóló 2000. évi II. tv. (továbbiakban: Öotv.) 2/B.§ (4) bekezdése értelmében **feladat-ellátási szerződés felmondási ideje 6 hónap.** *(„A feladat-ellátási szerződésben hat hónapnál rövidebb felmondási idő nem határozható meg.”)*

Doktor úr kérelmében a felmondás kezdő időpontjának 2023. május 1. napját jelölte meg. A 6 hónapos felmondási idő figyelembevételével a **szerződés 2023. október 31. napján szűnik meg**. **A felmondási idő alatt a háziorvos kötelezettsége, hogy a helyettesítéséről gondoskodjon, melynek költségeit maga köteles viselni. Tehát a körzet ellátása 2023. október 31. napjáig bizonyosan megoldott.**

Abban az esetben, ha megszűnik az adott orvosi körzethez tartozó települési önkormányzat és az orvos között az a jogviszony, amely felhatalmazza az orvost a kötelező önkormányzati feladatkörbe tartozó egészségügyi alapellátás biztosítására, jelen esetben tehát 2023. október 31. napjával megszűnik a felek közötti feladat-ellátási szerződés, még nem szűnik meg rögtön az érintett orvos praxisjoga.

**Dr. Kádár István szóban azt a tájékoztatást adta, hogy értékesíteni kívánja a praxisjogát. A**z önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm.rendelet 13/A.§ (1) bekezdése értelmében: **„A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”**

**A feladatellátás lehetőségei a jövőre nézve**

**1.**A legoptimálisabb eset a praxisjog folytatása lenne. Ez esetben már a 6 hónapos felmondási idő alatt sikerül vevőt találnia Doktor úrnak, így a felmondási idő alatt lehetne a praxisjog engedélyezésére jogosult egészségügyi államigazgatási szerv véleményét kikérni, a praxisjogot megszerezni kívánó orvossal előszerződést kötni, így ő meg tudná szerezni a működési engedélyt 2023. november 1. napjára.

**2.** Amennyiben nem valósul meg az 1. pontban felvázolt opció, úgy 2023. november 1. napjától kezdődően dr. Kádár Istvánnak 6 hónapja van a praxisjog értékesítésére, azonban ezen időponttól már az önkormányzat kötelezettsége a helyettesítés megoldása, működési engedély megszerzése. Amennyiben a rendelkezésre álló 6 hónapos időtartam alatt nem tudja értékesíteni a praxisjogot Doktor Úr, az a praxiskezelőre „száll vissza” és a leendő új orvos a praxiskezelőtől tudja majd azt megszerezni. Természetesen, amíg nem szerzi meg egy orvos a praxisjogot, addig az önkormányzatnak kell gondoskodnia a helyettesítés megszervezéséről.

Tekintettel arra, hogy dr. Kádár István a jogszabály által előírt 6 hónapos felmondási időt letölti, így a képviselő-testületnek nincs is más lehetősége, minthogy tudomásul veszi azt.

**Jelen tények alapján javaslom, hogy a képviselő-testület fogadja el dr. Kádár István feladatellátási szerződésének 2023. május 1. napjával kezdődő felmondását 6 hónapos felmondási idővel.**

Megjegyezni kívánom, hogy a felmondási idő alatti együttműködési, kölcsönös tájékoztatási kötelezettség Doktor Úrral különösen fontos, mivel fennáll a lehetősége annak, hogy 2023. november 1. napjától önkormányzati feladatkör lesz a helyettesítés megszervezése ebben a körzetben is, így szükséges, hogy az önkormányzat látókörébe legyen olyan orvos, akivel a helyettesítésre vonatkozó egyeztetéseket elkezdhetjük.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. május 10.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (V.25.) Kt. számú**

**határozata**

**Dr. Kádár István felnőtt háziorvos felmondásáról**

Tiszavasvári Város Önkormányzata Képviselő-testülete a dr. Kádár István felnőtt háziorvos felmondásáról szóló előterjesztést megtárgyalta és az alábbi határozatot hozza:

1. Elfogadja dr. Kádár István – mint a Tiszavasvári VI. számú felnőtt háziorvosi körzetre vonatkozóan területi ellátási kötelezettséggel rendelkező – háziorvos **2023. május 1. napi kezdő dátummal történő felmondását**, a határozat 1 melléklete szerinti kérelem alapján. A **felmondási idő 6 hónap**, így Tiszavasvári Város Önkormányzata és dr. Kádár István háziorvos között létrejött **feladatellátási szerződés 2023. október 31. napján szűnik meg.** A felmondási idő alatt dr. Kádár **István köteles saját költségén gondoskodni a helyettesítésről,** a VI. számú felnőtt háziorvosi körzet folyamatos ellátásáról.
2. Felkéri a polgármestert tájékoztassa

- dr. Kádár Istvánt a képviselő-testület döntéséről

- az engedélyező szervet a feladat-ellátási szerződés megszűnésének időpontjáról

Határidő: 1.,2.pont azonnal Felelős: Szőke Zoltán polgármester

…/2023. (V.25.) Kt. határozat 1. melléklete

