**ELŐTERJESZTÉS**

Tiszavasvári Város Önkormányzata

Képviselő-testületének

**2023. május 25-én tartandó rendes ülésére**

**Az előterjesztés tárgya:** **Előterjesztés a Kornisné Liptay Elza Szociális és Gyermekjóléti Központ étkeztetési feladatainak átszervezéséről**

**Mellékletek: -**

**Előterjesztés iktatószáma:** TPH/3201/2023.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9. |
| Szociális és Humán Bizottság | SZMSZ 5. melléklet 1.9 |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |
| Kornisné Liptay Elza Szociális és Gyermekjóléti központ intézményvezetője | Makkai Jánosné | makkai.janosne@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. május 19.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**a Kornisné Liptay Elza Szociális és Gyermekjóléti Központ étkeztetési feladatainak átszervezéséről**

**Tisztelt Képviselő-testület!**

Önkormányzatunk **szociális és gyermekjóléti alap- és szakosított ellátásait a Kornisné Lipaty Elza Szociális és Gyermekjóléti Központ** önállóan működő és gazdálkodó költségvetési szervén keresztül biztosítja. Jelen előterjesztéssel a **szociális alapszolgáltatások keretében nyújtott étkeztetés alapellátáshoz, valamint a bentlakásos ellátásokhoz - az idősek otthona és fogyatékos személyek otthona** – kapcsolódó **étkeztetési feladatok átszervezésére teszek javaslatot.**

**I. A feladat ellátás átszervezésének indoka:**

A **kiadások racionalizálása, illetve a Tiva-Szolg Nonprofit Kft. erőforrásainak optimálisabb kihasználása érdekében indokolt megvizsgálni** annak lehetőségét, hogy a Kornisné Központ helyett a Tiva-Szolg Nonprofit Kft. végezze az előbb említett szolgáltatásokhoz kapcsolódó étkeztetési feladatokat. A Tiva-Szolg. Kft. jelenleg is ellát étkeztetési feladatokat (gyermekétkeztetést, intézményi és szünidei étkeztetést), az **emberi erőforrás** kihasználásának, valamint a **nyersanyag** beszerzésének **összevont, hatékonyabb szervezése** mindenképpen előnyt jelenthetne gazdasági szempontból. Ezen túl a Kft. **vendégétkeztetést is végez**, így a Kornisné Központban üzemeltetett **24 órás konyha kihasználása is optimalizálható** lenne.

A Kornisné Központ kb. 2 hete ÁFÁ-s szolgáltatásként már a Tiva-Szolg Kft-től rendeli az étkezést, mert a **konyha felszereltsége elavult.** Az épület kastélyhoz toldott konyha részének állapota egyre rosszabb, a zöldségtárolóban, az alatta lévő pincehelyiség irányába a padlózaton süllyedés jelei mutatkoznak. Jelenleg az ebédfőzéshez nélkülözhetetlen – kb. 4 millió forint értékű – üst is tönkrement.

**II. A feladat finanszírozása:**

A **fogyatékos ellátás** állami feladat. Tekintettel azonban az intézmény integrált jellegére az állam nem vette át az intézményt, hanem a Slachta Margit Nemzeti Szociálpolitikai Intézettel (továbbiakban: NSZI) kötött **finanszírozási szerződéssel támogatja. Változás a finanszírozásban,** hogy ezt **a támogatást 2023. január 1-jétől nem a fenntartó önkormányzat,** hanem **közvetlenül az intézmény kapja meg,** tekintettel arra, **hogy átszervezés folytán önállóan gazdálkodó és önállóan működő költségvetési szerv lett**. Az **idősek otthona**, valamint a **szociális étkeztetés** esetében **az állami finanszírozást az önkormányzat**, mint az intézmény fenntartója **kapja.**

Az **étkeztetés költségeinek fedezete részben az intézmény költségvetésében jelenik meg,** egyrészt az **intézmény által beszedett térítési díj**, másrészt a **fogyatékos személyek bentlakásos ellátása** után az NSZI-től kapott **támogatás** formájában**.**

A másik rész - az **idősek otthona ellátás** után kapott **állami finanszírozás** - önkormányzat költségvetésében jelenik meg, melyet **intézményfinanszírozás formájában ad át** az intézménynek. A **feladat ellátásához szükséges** **fedezet tehát a Kornisné Központ**, mint tényleges feladat ellátó **költségvetésében szerepel.**

A **bentlakásos szociális ellátásokhoz kapcsolódó étkeztetési szolgáltatás és a szociális étkeztetés átszervezésére** vonatkozó javaslattehát az, hogy az önkormányzat **közszolgáltatási szerződés útján átadja a feladatot a Tiva-Szolg Kft-**nek, és - mivel a feladat ellátásához szükséges forrással a feladatot ellátó Kornisné Központ rendelkezik - **olyan finanszírozási megoldás indokolt,** amelyben a **Kornisné Központ közvetlenül a Tiva-Szolg Kft-nek ad működési támogatást ezen feladat ellátásához**. A Tiva-Szolg. Kft. a szociális otthon étkeztetési feladatait **többi feladatától** pénzügyileg **elkülönítve** szervezné, könyvelné.

Az **előzetes egyeztetések** során **állásfoglalásokat kértünk** egyrészt a feladat közszolgáltatási szerződés útján történő átadására, másrészt a fenti finanszírozási megoldásra, valamint az ehhez kapcsolódó adózási kérdésekre vonatkozóan.

A **Nemzeti Adó- és Vámhivatal 2571544584 ügyszámú válaszlevelében** arról tájékoztatott, hogy álláspontjuk szerint az önkormányzat által a bentlakásos szociális otthon étkeztetési feladatainak ellátása érdekében a Kft. részére biztosított pénzbeli támogatás nem tekinthető ellenértéknek, ezért adóalapot nem képez és így adófizetési kötelezettséget sem eredményez a Kft-nél. Ugyanis ebben az esetben a támogatás célja az önkormányzati feladat ellátásának elősegítése, és nem konkrét szolgáltatás megrendelése.

A **Slachta Margit Nemzeti Szociálpolitikai Intézet** **TÁMKEZ/1052-2/2022. iktatószámú válaszlevelében** arról tájékoztatott, hogy mivel a bentlakásos ellátás keretében biztosított étkeztetés a teljeskörű ellátás része, így azt – figyelemmel a Szoctv. 122/A. § (2) c) pontjára – biztosíthatja az önkormányzat a tulajdonában álló nonprofit gazdasági társaság útján. Mindez nem eredményezi az NSZI által nyújtott támogatás csökkenetését, hiszen a költségek továbbra is megmaradnak, csak más struktúrában. A támogatás az ellátotti létszám után jár.

A **Pénzügyminisztérium PM/3966-1/2023. iktatószámú válaszlevelében** arról tájékoztatott, hogy álláspontja szerint nincs jogszabályi akadálya annak, hogy a Kornisné Központ étkeztetési feladatait az önkormányzati tulajdonú cég lássa el. Egyetértett abban is, hogy az önkormányzat a gazdasági társaság által ellátott feladatokhoz megállapodás szerint (számla nélkül) hozzájárulhat, akár a Kornisné Központon keresztül is, hiszen közfeladat ellátását szolgálja az étkeztetés biztosítása.

Fentiek alapján **a feladat ellátása közszolgáltatási szerződés útján** történne, mely az **önkormányzat, a Tiva-Szolg Nonprofit Kft. és a Kornisné Központ között** jön létre. (határozat-tervezet 1. melléklete). A feladatellátáshoz szükséges helyiség **ingyenes** **használatára külön szerződés** elfogadását javaslom. (határozat-tervezet 2. melléklete)

A szerződésben rögzítésre kerül, hogy az **ehhez szükséges fedezetet az önkormányzat helyett az általa fenntartott, a feladatot ténylegesen ellátó költségvetési szerv, a Kornisné Központ biztosítja közvetlenül az önkormányzati tulajdonú gazdasági társaság** – Tiva-Szolg Kft. – **részére, működési támogatás formájában**.

A működési támogatás **az étkeztetés önköltsége** (valamennyi felmerülő kiadás**) alapján** **1 adagra vetítve kerül meghatározásra, szorozva a naponta ellátásban részesülő személyek számával.** A szükséges napi adagszám meghatározása érdekében a **Kornisné Központ napi szintű adatszolgáltatást** **nyújt a lakók számára vonatkozóan** a Tiva-Szolg Kft. részére. Ez azért szükséges, mert a bentlakó ellátottak száma naponta változó lehet (kórházi kezelés, távollét, halálozás miatt).

**III. Jogszabályi környezet:**

*Magyarország helyi önkormányzatairól szóló CLXXXIX. törvény* 41. § (2) bekezdése értelmében az **önkormányzati feladatok ellátását a képviselő-testület és szervei biztosítják**. A képviselőtestület szervei: a polgármester, a főpolgármester, a megyei közgyűlés elnöke, a képviselő-testület bizottságai, a részönkormányzat testülete, a polgármesteri hivatal, a megyei önkormányzati hivatal, a közös önkormányzati hivatal, a jegyző, továbbá a társulás.

41. § (6) A képviselő-testület a feladatkörébe tartozó **közszolgáltatások ellátására** - jogszabályban meghatározottak szerint - költségvetési szervet, a polgári perrendtartásról szóló törvény szerinti gazdálkodó szervezetet (a továbbiakban: gazdálkodó szervezet), **nonprofit szervezetet és egyéb szervezetet (a továbbiakban együtt: intézmény) alapíthat,** továbbá szerződést köthet természetes és jogi személlyel vagy jogi személyiséggel nem rendelkező szervezettel.

A *szociális igazgatásról és a szociális ellátásokról szóló* **1993. évi III. törvény** (továbbiakban: **Szoc.tv**.) 67. § (1) bekezdése alapján az önmaguk ellátására nem, vagy csak folyamatos segítséggel képes személyek **napi legalább háromszori étkeztetéséről**, szükség szerint ruházattal, illetve textíliával való ellátásáról, mentális gondozásáról, a külön jogszabályban meghatározott egészségügyi ellátásáról, valamint lakhatásáról (a továbbiakban: teljes körű ellátás) **az ápolást, gondozást nyújtó intézményben kell gondoskodni.**

A Szoc.tv. 122/A. § (1) bekezdése szerint a „személyes gondoskodást nyújtó szociális intézmény fenntartója vagy az önállóan gazdálkodó intézmény vezetője az intézmény által biztosítandó egyes szolgáltatásokat intézményen kívüli szervezet igénybevételével – **legfeljebb öt éves időtartamra kötött szerződés alapján – elvégeztetheti**.

Szerződéses szolgáltatások lehetnek különösen

a) mosatás

b) takarítás

**c) étkeztetés**

d) könyvelés

e) karbantartási feladatok elvégzése

f) jelzőrendszeres házi segítségnyújtás esetén a jelzőrendszer működtetése,

g) családsegítés és gyermekjóléti szolgáltatás esetében a Gyvt 40/A. § (4) bekezdésében meghatározott szolgáltatások.”

A *személyes gondoskodást nyújtó szociális intézmények szakmai feladatairól és működésük feltételeiről* szóló **1/2000. (I.7.) SzCsM rendelet** (továbbiakban SzCsM rendelet) 45. § (1) bekezdés értelmében **a bentlakásos intézmény az étkezést** a bentlakók életkori sajátosságainak, valamint az egészséges táplálkozás követelményeinek megfelelően nyújtja, **a szociális étkeztetésre vonatkozó szabályok figyelembevételével.**

**IV. Munkajogi kérdések**

**A Kornisné Központ étkeztetéssel összefüggő feladathoz kapcsolódóan munkát végző közalkalmazottak tekintetében közalkalmazotti jogviszony keretében** foglalkoztatott 8 fő dolgozó a közalkalmazottak jogállásáról szóló 1992. évi XXXIII. évi tv. 25/A. § (2), (3), (7) bekezdéseiben, valamint a 25/B. § alapján **közfeladat-ellátási és továbbfoglalkoztatási kötelezettséggel kerülnek átadásra, így jogviszonyuk jogszabály erejénél fogva jön létre a Tiva-Szolg. Nonprofit Kft-nél**.

Fentiek alapján a közalkalmazottak jogállásáról szóló 1992. évi XXXIII. törvény 25/A § (7) bekezdése értelmében a közalkalmazotti jogviszonyuk 2023. június 30. napján a Kornisné Központnál megszűnik.

**Ezzel egyidejűleg a Tiva-Szolg Nonprofit Kft., mint átvevő munkáltató az átadást követően a közalkalmazottak továbbfoglalkoztatását biztosítja 2023. július 1. napjától.**

Az átvevő munkáltatónál munkaviszony létesül, a munkaszerződés alapján a közalkalmazott munkabére (alapbérének, bérpótlékainak és egyéb bérelemeinek együttes összege) nem lehet alacsonyabb mértékű, mint az átadást megelőzően irányadó illetményének és a jogszabály alapján járó illetménypótlékainak együttes összege, kivéve, ha valamely közalkalmazotti illetménypótlék megállapításának alapjául szolgáló körülmény a munkaszerződés megkötését követően már nem áll fenn. Az alapbérbe a közalkalmazotti illetménypótlékok beépítésre kerülnek.

Határozatlan időtartamú közalkalmazotti jogviszony esetén az átvevő munkáltatónál határozatlan időtartamú jogviszonyt kell létesíteni. Teljes munkaidőben történő foglalkoztatás esetén az átvevő munkáltatónál teljes munkaidős jogviszonyt kell létesíteni. Az átvevő munkáltatónál létesítendő jogviszony tekintetében próbaidő nem köthető ki.

Az átvevő munkáltatóval létesített munkaviszonyra az Mt. rendelkezéseit kell alkalmazni azzal az eltéréssel, hogy a közalkalmazottnak az átadó munkáltatónál közalkalmazotti jogviszonyként elismert idejét úgy kell tekinteni, mintha azt az átvevő munkáltatónál töltötte volna el.

A közbeszerzésekről szóló 2015. évi CXLIII. törvény 9. § h) pontja alapján a törvényt nem kell alkalmazni az 5. § (1) bekezdésében meghatározott ajánlatkérő szervezet ( 5. § (1) bekezdés c) pontja: önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. A fent hivatkozott jogszabályi rendelkezéseknek megfelel a szerződő felek jelen megállapodása.

Mindezek alapján kérem a tisztelt Képviselő-testületet, hogy a határozat-tervezetet elfogadni szíveskedjen.

Tiszavasvári, 2023. május 19.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2023. (V.25.) Kt. számú**

**határozata**

**A Kornisné Liptay Elza Szociális és Gyermekjóléti Központ étkeztetési feladatainak átszervezéséről**

(mely egyben a Tiszavasvári Településszolgáltatási és Vagyonkezelő Nonprofit Kft. .../2023. (V.25.) számú alapítói döntése)

Tiszavasvári Város Önkormányzata Képviselő-testülete „**A Kornisné Liptay Elza Szociális és Gyermekjóléti Központ étkeztetési feladatainak átszervezéséről”** című előterjesztéssel kapcsolatbanaz alábbi határozatot hozza: alábbi

1. 1. Mint a *Tiszavasvári Településszolgáltatási és Vagyonkezelő Nonprofit Kft. tulajdonosi jogkörgyakorlója és mint alapítói jogkör gyakorlója*, továbbá mint a *Kornisné Liptay Elza Szociális és Gyermekjóléti Központ fenntartója* **úgy dönt**, hogy a **Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz: **idősek otthona és fogyatékos személyek otthona**, és
* a szociális alapszolgáltatás keretében nyújtott **szociális étkeztetés**

**ellátásokhoz kapcsolódó étkeztetési feladataok ellátását –** ide nem értve az étel kiszállítását **- 2023. július 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Városháza tér 4. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú **gazdálkodó szervezeten keresztül biztosítja.**

**1.2.1 A Tiva-Szolg Nonprofit Kft. az 1.1 pontban meghatározott feladatok ellátását a Tiszavasvári Város Önkormányzata** és a Ko**rnisné Liptay Elza Szociális és Gyermekjóléti Központtal kötött közszolgáltatási szerződésben foglaltak szerint biztosítja, azzal, hogy a** szükséges adagszám meghatározása érdekében a **Kornisné Liptay Elza Szociális és Gyermekjóléti Központ adatot szolgáltat** **az étkezést igénybe vevők számáról** a Tiva-Szolg Nonprofit Kft. részére, a szerződésben szabályozott módon.

**1.2.2 Elfogadja, hogy a 2. pont szerinti szerződés hatályba lépésétől** kezdődően a következő önköltségszámítás elkészítéséig terjedő időszakra **az étkeztetés 1 adagra vetített irányadó önköltsége**

- bentlakásos szociális ellátásokhoz: **idősek otthona és fogyatékos személyek otthona ellátás esetében: ………… Ft.**

**-** aszociális alapszolgáltatás keretében nyújtott **szociális étkeztetés ellátás esetében: …………… Ft.**

1.3.1Felhívom a **Tiva-Szolg Nonprofit Kft. ügyvezetőjét**, hogy az 1.2. pont szerinti szerződésben foglaltak **figyelembe vételével szervezze a munkát**.

1.3.2. Felhívom a **Kornisné Liptay Elza Szociális és Gyermekjóléti Központ** intézményvezetőjét, hogy **a** szükséges adagszám meghatározása érdekében **szolgáltasson adatot** **az étkezést igénybe vevők számáról** a Tiva-Szolg Nonprofit Kft. részére, a szerződésben szabályozott módon.

**2. Elfogadja,** úgyis, mint a*Tiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója* és a *Kornisné Liptay Elza Szociális és Gyermekjóléti Központ**fenntartója*, **az 1.1 pontban meghatározott feladatok ellátására vonatkozó közszolgáltatási szerződést, jelen határozat 1. melléklete szerinti tartalommal.**

**3. Elfogadja,** úgyis, mint aTiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója **a Tiszavasvári Város Önkormányzata,** és **a Tiva-Szolg Nonprofit Kft.**, mint 100 %-ban önkormányzati tulajdonú gazdálkodó szervezet **között** létrejött **használati szerződést,** a határozat 2. melléklete szerinti tartalommal.

**4. Az „engedélyezett álláskeretet” a Kornisné Liptay Elza Szociális és Gyermekjóléti Központ költségvetési szervnél az alábbiak szerint módosítom:**

***A Kornisné Liptay Elza Szociális és Gyermekjóléti Központ (továbbiakban: Kornisné Központ, 4440*** *Tiszavasvári, Vasvári Pál út 87.) álláshelyeinek számát ..8* ***fővel*** *csökkenti.*

**5. Felhívom a Kornisné Liptay Elza Szociális és Gyermekjóléti Központ** intézményvezetőjét,hogy:

* készítsen aktuális vagyonleltárt tekintettel a **bentlakásos szociális ellátásokhoz – idősek otthona és fogyatékos személyek otthona - kapcsolódó étkeztetési szolgáltatás és a szociális alapszolgáltatás keretében nyújtott étkeztetés** feladatellátásra, és a 2023. június 30. napján érvényes vagyonleltár alapján, **a feladatellátást szolgáló**, jelenleg a **Kornisné Liptay Elza Szociális és Gyermekjóléti Központ** használatában álló **vagyontárgyak átadásában működjön közre.**
* a fogyatékos személyek bentlakásos ellátása vonatkozásában a **Schlacta Margit Nemzeti Szociálpolitikai Intézet felé -** a finanszírozási szerződésben foglaltaknak megfelelően - a **szükséges tájékoztatást tegye meg**.
* a Kornisné Liptay Elza Szociális és Gyermekjóléti Központ 4440 Tiszavasvári Vasvári Pál út. 87. szám alatti székhelyén működő **konyha üzemeltetésének megszüntetése érdekében** szükséges bejelentést Tiszavasvári Város Jegyzője felé tegye meg.

6. **Felkérem a jegyzőt**, hogy a Szabolcs-Szatmár-Bereg Megyei Kormányhivatal **Szociális és Gyámügyi osztálya felé**, mint működést engedélyező felé a változást jelezze.

7. **A közalkalmazotti jogviszonyban álló karbantartók tekintetében:**

**Felhívom a Kornisné Liptay Elza Szociális és Gyermekjóléti Központ intézményvezetőjét, valamint a Tiva-Szolg Kft. ügyvezetőjét,** hogy a jelenleg a Kornisné Liptay Elza Szociális és Gyermekjóléti Központ 1.1 pont szerinti étkeztetéssel összefüggő feladatokat ellátó **8 fő** vonatkozásában a közalkalmazottak jogállásáról szóló **1992. évi XXXIII. törvény** (a továbbiakban **Kjt.**) **25/A. §-ában - kivéve a 25/A. § (5)-(6) bekezdésében foglaltak - és a Kjt. 25/B. §-ában** foglaltaknak megfelelően a Kjt. hivatkozott jogszabályhelye által **meghatározott tartalommal** legkésőbb az **átadást megelőzően harminc nappal korábban** **tájékoztassák a közalkalmazotti jogviszonyban állókat.**

**Határidő: esedékességkor Felelős:**

Szőke Zoltán – polgármester;

Makkai Jánosné- Kornisné Központ intézményvezető

Dr. Groncsák Andrea- Tiva-Szolg Nonprofit Kft. ügyvezető

8. Felkéri a **Tiva-Szolg Nonprofit Kft ügyvezetőjét**, hogy

* a cég szabályzatain a változásokat vezesse át és arról tájékoztassa a testületet;
* a Kornisné Liptay Elza Szociális és Gyermekjóléti Központ 4440 Tiszavasvári Vasvári Pál út. 87. szám alatti székhelyén működő konyha használatához szükséges bejelentést Tiszavasvári Város Jegyzője felé tegye meg.

9. Felhatalmazza a polgármestert

9.1. a 2. pont szerinti **közszolgáltatási szerződés** **aláírására;**

9.2. a 3. pont szerinti **használati jog alapításáról szóló szerződés** aláírására.

10**.** Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

1. melléklet a …/2023.(V.25.) Kt.sz. határozathoz

**KÖZSZOLGÁLTATÁSI SZERZŐDÉS**

Mely létrejött *egyrészről* **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Szőke Zoltán polgármester) - a továbbiakban: **Önkormányzat -**,

*másrészről* **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

*harmadrészről* **Kornisné Liptai Elza Szociális és Gyermekjóléti Központ** (székhelye: 4440 Tiszavasvári, Városháza tér 4. adószáma: ……….……….. képviseli: Makkai Jánosné intézményvezető) mint együttműködő fél, továbbiakban: **Kornisné Központ**

* továbbiakban együtt: Felek - között

az alulírott napon és helyen az alábbi feltételekkel, Tiszavasvári Város Önkormányzata Képviselő-testületének „*a Kornisné Liptay Elza Szociális és Gyermekjóléti Központ étkeztetési feladatainak átszervezéséről*”szóló **…**/2023. (V.25.) Kt. határozata (mely a ../2023. (V.25.) számú alapítói határozatnak minősül) alapján a következők szerint:

**1. A szerződés tárgya, időtartama:**

**1.1. A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** Tiszavasvári Város Önkormányzata 100 %-os tulajdonában áll. A közbeszerzésekről szóló 2015. évi CXLIII. törvény 9. § h) pontja alapján a törvényt nem kell alkalmazni az 5. § (1) bekezdésében meghatározott ajánlatkérő szervezet (5. § (1) bekezdés c) pontja: önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. A fent hivatkozott jogszabályi rendelkezéseknek megfelel a szerződő felek jelen megállapodása.

**1.2.** A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján **az önkormányzat** az **alábbi önkormányzati közfeladatok** **ellátására a Tiva-Szolg Nonprofit Kft-t jelöli ki:**

**Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz: **idősek otthona és fogyatékos személyek otthona**;
* a szociális alapszolgáltatás keretében nyújtott **szociális étkeztetés,** ide nem értve az étel kiszállítását

**ellátásokhoz kapcsolódó étkeztetési feladatok ellátását**.

1.3.Felek megállapodnak abban, **hogy az Önkormányzat átadja, a Tiva-Szolg Nonprofit Kft. átveszi** jelen szerződés 1.2 pontjában meghatározott feladatot**.**

1.4 Jelen szerződés **2023. július 1. napjától 2028. június 30. napjáig tartó határozott időre szól.**

**2. A szerződés célja:**

A szerződésben vállalt kötelezettségek **célja az önkormányzat –** jelen szerződés 1.2 pontjában foglalt - **közfeladatainak magas színvonalú ellátása, az önkormányzat érdekeinek**, valamint a **szakmai követelményeknek, jogszabályi előírásoknak megfelelően**, mely feladatokat a Tiva-Szolg Nonprofit Kft. **folyamatosan és teljes körűen köteles végezni.**

**3. A Tiva-Szolg Nonprofit Kft. részére nyújtott működési támogatás:**

3.1 A **Kornisné Központ** a **Tiva-Szolg Nonprofit Kft.** jelen szerződés 1.2. pontjában meghatározott **feladatellátásához a** **működési kiadások fedezetére** működési támogatást biztosít az alábbiak szerint:

3.1.1 bentlakásos szociális ellátásokhoz: **idősek otthona és fogyatékos személyek otthona ellátásnál az étkeztetés 1 adagra vetített önköltsége** (mely valamennyi felmerülő kiadást tartalmaz, magában foglalja az alapanyag normát és a rezsiköltséget)**, szorozva a naponta ellátásban részesülő személyek számával;**

3.1.2 a szociális alapszolgáltatás keretében nyújtott **szociális étkeztetés ellátás esetében az étkeztetés 1 adagra vetített önköltsége** (mely valamennyi felmerülő kiadást tartalmaz, magában foglalja az alapanyag normát és a rezsiköltséget, ide nem értve az étel kiszállítását), **szorozva a naponta ellátásban részesülő személyek számával.**

3.2.1 A Tiva-Szolg Nonprofit Kft. a szociális térítési díj megállapítására irányadó jogszabályban foglalt **határidőre évente önköltségszámítást végez** a jelen szerződés szerinti feladatellátásra tekintettel, melyet megküld az önkormányzatnak és a Kornisné Központnak, külön kimutatva az alapanyag normát. Felek az önköltségszámítás alapján felülvizsgálják jelen szerződést és szükség esetén módosítják azt. Az önköltségszámítás éven belüli módosítására a vonatkozó szociális ágazati jogszabályok szerint van lehetőség.

3.2.2 **Jelen szerződés hatályba lépésétől** kezdődően a következő önköltségszámítás elkészítéséig terjedő időszakra **az étkeztetés 1 adagra vetített irányadó önköltsége**

- bentlakásos szociális ellátásokhoz: **idősek otthona és fogyatékos személyek otthona ellátás esetében: ………… Ft.**

**-** aszociális alapszolgáltatás keretében nyújtott **szociális étkeztetés ellátás esetében: …………… Ft.**

3.3. **A Tiva-Szolg Nonprofit Kft.** a szerződéses feladatok ellátását **jelen szerződés 3.1. és 3.2 pontjaiban foglalt működési támogatási összegért vállalja.**

3.4. A feladat **finanszírozásának forrásai** a Slachta Margit Nemzeti Szociálpolitikai Intézet által a Kornisné Központ részére – a fogyatékos személyek otthona szolgáltatás biztosítására - nyújtott támogatás étkeztetési kiadásokkal arányos része, valamint az önkormányzat által a Kornisné Központ részére – az idősek otthona és az étkeztetés szolgáltatások biztosítására – intézményfinanszírozás formájában nyújtott támogatás.

3.5. A működési támogatást **utólag kéthetente** utalja át a **Kornisné Központ a Tiva-Szolg Nonprofit Kft.** alábbi pénzforgalmi számlaszámára: 68700016-10131501-00000000, a Tiva-Szolg Nonprofit Kft. által 8 napos fizetési határidővel kiállított számviteli bizonylat alapján. A működési támogatás **az adott időszakra vonatkozó ellátotti létszám és az étkeztetés 1 adagra vetített önköltségének szorzata,** figyelemmel a 3.1 pontban foglaltakra.

3.6. A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.

A Tiva-Szolg Nonprofit Kft. tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft-vel szemben felmerülő igényeit, ezen szerződés alapján **azonnali beszedési megbízás útján érvényesíti.**

3.7. Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**

3.8. A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.**

**4.** **Szakmai garanciák**

**4.1. Tiva-Szolg Nonprofit Kft. kijelenti**, hogy jelen szerződés 1.2. pontjában megjelölt **feladatot képes ellátni.** **Tiva-Szolg Nonprofit Kft.** vállalja, a feladat-ellátási kötelezettség címzettjeként az átvételt követően gondoskodik a feladat folyamatos és zökkenőmentes ellátásáról.

4.2. A **Tiva-Szolg Nonprofit Kft.** az általa jelen szerződésben meghatározott tevékenysége ellátása során kezelt eszközök üzemeltetésénél elsődlegesen hatékonysági, gazdasági, takarékossági szempontok figyelembevételére köteles eljárni, de ez nem fenyegetheti a feladatként ellátott kötelezettségek teljesítését.

4.3. A **Tiva-Szolg Nonprofit Kft.** az **Önkormányzattal** együttműködve a feladatellátással érintett tevékenység megkezdése előtt a működéshez szükséges engedélyeket beszerzi, a működés szakmai feltételrendszerét biztosítja.

4.4.A **Tiva-Szolg Nonprofit Kft.** feladata a hatályos jogszabályoknak, előírásoknak megfelelő munkavédelmi, tűzvédelmi, balesetvédelmi szabályzatok kidolgozása, ezek betartása és betartatása, illetve azok aktualizálása.

4.5. A **Tiva-Szolg Nonprofit Kft.** kötelezettséget vállal arra, hogy a jelen szerződés 1.2 pontjában foglalt feladatokat az **Önkormányzat** érdekeinek, a helyi közszolgáltatás szakmai követelményeinek megfelelően, a lehető legnagyobb gondossággal folyamatosan és teljes körűen végzi. E kötelezettsége elmulasztásából eredő a **Tiva-Szolg Nonprofit Kft.** érdekkörében felmerülő kárért teljes felelősséggel tartozik.

4.6. A **Tiva-Szolg Nonprofit Kft.** köteles az **önkormányzat eseti kérésére** a szerződéssel érintett feladat-ellátási tevékenységéről **írásos, számadatokkal alátámasztott tájékoztatót készíteni.**

4.7. **Tiva-Szolg Nonprofit Kft.** köteles a feladatellátásra vonatkozó mindenkori jogszabályokat, szabványokat, hatósági, szakhatósági és műszaki előírásokat betartani.

4.8. **Tiva-Szolg Nonprofit Kft.** köteles jelen szerződésben szabályozott feladatellátás **tekintetében az Önkormányzat részére évente beszámolni**, legkésőbb a tárgyévet követő év május 15. napjáig.

**5. Közreműködő igénybevétele:**

5.1. A Tiva-Szolg Nonprofit Kft. a feladat ellátása során **jogosult arra, hogy a közszolgáltatási kötelezettsége teljesítése érdekében egy vagy több közreműködőt vegyen igénybe**, különösen, ha ez által a közszolgáltatási kötelezettség teljesítésének hatékonysága, illetve minősége javul. A közreműködővel kötött szerződés **nem lehet ellentétes a jelen szerződésben foglaltakkal**.

Az általa igénybe vett közreműködők **tevékenységéért felelősséggel tartozik**. A közreműködők igénybevétele **nem növelheti a működési támogatás összegét.**

5.2. A Tiva-Szolg Nonprofit Kft. **a közreműködőt a közbeszerzési törvény rendelkezéseinek megfelelően,** illetve a közbeszerzési értékhatár alatt **olyan eljárással köteles kiválasztani**, amely lehetővé teszi azon közreműködő kiválasztását, aki **a szolgáltatásokat a legkisebb költséggel képes nyújtani, megfelelő minőségben**. A Tiva-Szolg Nonprofit Kft. kijelenti, hogy **rendelkezik** **érvényes közbeszerzési szabályzattal**.

5.3. A Tiva-Szolg Nonprofit Kft. a **közreműködő teljesítéséért úgy felel, mintha saját maga teljesített volna.**

**6. Általános kérdések**

6.2. Felek vállalják, hogy a **működési alapdokumentumok** (különösen igazolás bejelentés-köteles tevékenység végzéséről) **tekintetében együttműködnek a jelen szerződés alapján szükséges módosítások elvégzésében.**

6.3. Tiva-Szolg. Nonprofit Kft. **vállalja**, hogy a **feladatellátás folyamatossága érdekében gondoskodik a működéshez szükséges igazolás megszerzéséről**, valamint a működés megkezdéséhez, illetve jogszerű feladatellátás fenntartásához **szükséges tőke és likviditás biztosításáról**. Tiva-Szolg. Nonprofit Kft. köteles jelen szerződés megkötését követően **haladéktalanul, az illetékes hatóságtól engedélyt kérni**. Köteles továbbá a feladatellátás **teljes időtartama alatt jogerős és érvényes igazolással rendelkezni a bejelentés-köteles tevékenységre vonatkozóan.**

**7. Tárgyi feltételek biztosításával kapcsolatos kérdések**

7.1. A feladat-ellátási kötelezettség átadásával egyidejűleg az Önkormányzat a feladatellátáshoz szükséges helyiségeket a Tiva-Szolg. Nonprofit Kft. részére ingyenes használatba adja, Tiszavasvári Város Önkormányzat Képviselő-testülete …/2023. (V.25.) Kt. sz.határozatában foglaltak alapján.

7.2. Tiva-Szolg. Nonprofit Kft. kötelezettsége jelen szerződés szerinti feladatellátásához szükséges a hatályos jogszabályban előírt tárgyi minimumfeltételeinek saját költségen történő biztosítása.

7.3. Tiva-Szolg Nonprofit Kft köteles gondoskodni a feladatellátást szolgáló **ingó vagyon vonatkozó jogszabályok szerinti tárgyi minimum feltételeknek való megfelelőségéről**, ezen belül a **- saját és használatra átadott – eszközök pótlásáról, javításáról, karbantartásáról, felülvizsgálatáról saját költségén.**

7.4. Tiva-Szolg Nonprofit Kft. felelős minden olyan **kár megtérítéséért**, amelyet a szerződés tárgyát képező szolgáltatás végzése során Átadónak, vagy harmadik félnek okozott függetlenül attól, hogy a kárt harmadik fél az Átadóval szemben kívánja érvényesíteni.

**8. Munkavállalókkal kapcsolatos kérdések**

A Tiva-Szolg Nonprofit Kft. köteles a feladatellátáshoz szükséges, jogszabályban foglalt személyi minimumfeltételeket biztosítani.

**9. Ellenőrzés**

9.1. A Tiva-Szolg Nonprofit Kft. köteles az **önkormányzat eseti kérésére** a szerződéssel érintett feladatellátásról **írásos, számadatokkal alátámasztott tájékoztatót készíteni.**

9.2. Az **önkormányzat jogosult** – illetve jogszabályban meghatározott esetekben köteles – a Tiva-Szolg Nonprofit Kft. szerződésben vállalt kötelezettségei teljesítését **bármikor ellenőrizni.**

9.3. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni, számukra minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

9.4. A **Tiva-Szolg Nonprofit Kft.** köteles azonnal írásban jelenteni az **Önkormányzatnak**, ha

* 60 napon túli elismert tartozás állománya keletkezik,
* ellene csőd, vagy felszámolási eljárás indul, illetve ha végelszámolási eljárás megindításáról határoz,
* az esedékes köztartozását nem tudja határidőre kifizetni,
* az általa használt önkormányzati ingatlanvagyonban 10 %-nál nagyobb mértékű csökkenésről szerez tudomást, vagy
* a feladat ellátás folyamatossága bármilyen okból kifolyólag veszélybe kerül.

**10. A szerződés felmondása**

10.1. Felek megállapodnak abban, hogy jelen szerződést **rendes felmondással nem lehet felmondani.**

10.2. Felek megállapodnak abban, hogy jelen szerződés **írásban, közös megegyezéssel** megszüntethető.

10.3.1. A szerződés megszűntethető **3 hónapos rendkívüli felmondással**. Az **Önkormányzat** a szerződést rendkívüli felmondással az alábbi esetekben mondhatja fel:

a) a Tiva-Szolg Nonprofit Kft. a **jelen szerződésben meghatározott kötelezettségét súlyosan megsértette,** különösen, ha az 1.2. pontban megjelölt feladatot az Önkormányzat ismételt írásbeli felhívása ellenére nem lát el megfelelően.

1. a Tiva-Szolg Nonprofit Kft. a tevékenységére vonatkozó **jogszabályokat vagy hatósági előírásokat súlyosan megsértette.**

**10.3.2.** Az Önkormányzat a szerződést **azonnali hatállyal felmondhatja**, amennyibena Tiva Szolg Nonprofit Kft. ellen **jogerősen felszámolási eljárás indult**.

10.3.3. A **Tiva-Szolg Nonprofit Kft. a szerződést 3 hónapos rendkívüli felmondással** abban az esetben mondhatja fel az Önkormányzat felé, ha a Kornisné Központ a jelen szerződésben meghatározott közfeladatok ellátásához szükséges **működési támogatást nem tudja biztosítani** és ezzel lehetetlenné teszi a Tiva-Szolg Nonprofit Kft.ez irányú további működését.

**11. Egyéb rendelkezések**

11.1. A jelen megállapodásban nem szabályozott kérdések tekintetében a Polgári Törvénykönyv és a vonatkozó jogszabályok rendelkezései az irányadók.

11.2. Jelen szerződés a felek általi aláírás napján lép hatályba.

11.3. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

10.4. Átadó (a továbbiakban e pont alkalmazásában: Adatkezelő) tájékoztatja az átvevőt, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja az Átvevőt, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja az Átvevőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. Az Átvevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. Az Átvevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

10.5. Jelen szerződést Tiszavasvári Város Önkormányzata Képviselő-testülete …/2023. (V.25.) Kt. számú határozatával hagyta jóvá.

10.6. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Tiszavasvári, 2023. …………………..

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Szőke Zoltán**

**ügyvezető polgármester**

Pénzügyi ellenjegyző:

….…………………………..

…………………………………………………………..

**Kornisné Liptay Elza Szociális és Gyermekjóléti Központ**

**Makkai Jánosné intézményvezető**

Pénzügyi ellenjegyző: ……………………………..

2. melléklet a …/2023. (V.25.) Kt. számú határozathoz

**HASZNÁLATI SZERZŐDÉS**

amely létrejött a Tiszavasvári Város Önkormányzata Képviselő-testülete …/2023. (V.25.) Kt. sz. határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: **Szőke Zoltán polgármester**

adóigazgatási azonosító száma: 15732468-2-15

mint **Használatba adó** másrészről

Név: **Tiva-Szolg Nonprofit Kft.**

Székhelye: 4440 Tiszavasvári, Báthori u. 6.

Képviselője: Dr. Groncsák Andrea ügyvezető

Cégjegyzék szám: 15-09-06312

E-mail: groncsakandrea@gmail.com

mint **Használatba vevő** , - továbbiakban **együtt: Felek** között, valamint

Név: **Kornisné** **Liptay Elza Szociális és Gyermekjóléti Központ**

Székhelye: 4440 Tiszavasvári, Vasvári Pál út 87. szám

Képviselője: Makkai Jánosné intézményvezető

adószáma: ……………………………….. – továbbiakban: Kornisné Központ

mint Együttműködő partner között

a 4440 Tiszavasvári, Vasvári Pál u. 87. sz. alatti 820 hrsz-ú ingatlan egyes helyiségei használatára az alábbi feltételekkel:

**1. A Szerződés tárgya:**

**1.1 Használatba Adó Használatba Vevő ingyenes használatába adja a** tiszavasvári **820 hrsz-ú, a valóságban 4440 Tiszavasvári, Vasvári Pál u. 87.** szám alatti, kivett szociális otthon művelési ágú ingatlan - jelen szerződés 1. mellékletét képező alaprajzon sraffozással jelölt helyiségit (továbbiakban: étkeztetési feladatellátást szolgáló helyiségek) **a Tiva-Szolg Nonprofit Kft. tevékenységi körébe tartozó étkeztetési feladatok ellátása céljából**.

**1.2.** Az étkeztetési feladatok ellátáshoz a Használatba Adó által biztosított ingóságok az átadás napján hatályos vagyonleltár szerint kerülnek átadásra.

**2. A szerződés időtartama**:

Jelen szerződés Használatba vevő által ellátott – jelen szerződés szerinti – **étkeztetési feladatok** **kezdő időpontjától**, **2023. július 1. napjától** **2028. június 30. napjáig tartó határozott időre szól.**

3.Használatba vevő **jogosult és köteles jelen** szerződés alapján a használatába adott ingatlanrészt, helyiségeket a 2. pontban meghatározott időponttól, a szerződés fennállása alatt kizárólag **étkeztetési feladatellátás biztosítása** **céljára használni, bérbeadási, albérletbe adási, vagy más célra nem szerez hasznosítási, használati jogot.**

4. Használatba vevő az **étkeztetési** **feladatellátást szolgáló helyiségek** **használatáért bérleti díjat nem fizet**, **köteles a feladatellátás kapcsán felmerülő közüzemi költségeinek, díjainak megfizetésére.** **Használatba vevő tudomásul veszi,** hogy az **étkeztetési feladatellátást szolgáló helyiségek** közüzemi díjai a Használatba adó által kijelölt energetikus szakember által – villany esetében beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével kerülnek meghatározásra. **Használatba vevő köteles fentiek alapján megállapított és felé továbbszámlázott közüzemi díjakat a kiállított számla alapján megfizetni**.

**5. Használatba vevő köteles** az **étkeztetési feladatellátást szolgáló helyiségeket rendeltetésszerűen használni,** annak állagát megóvni, ideértve a tartozékait, felszereléseit, az épület központi berendezéseit is, valamint vagyonvédelmet maximálisan biztosítani.

**6.** Használatba vevő értéknövelő beruházást csak a Használatba adó írásos engedélyével, a vele történt megállapodás alapján végezhet, melyben a beruházás értékének elszámolását is kötelesek a felek kölcsönösen egyeztetni.

**7. Használatba vevő köteles** az **étkeztetési feladatellátást szolgáló helyiségek** **karbantartási, javítási,** amennyiben szükséges – írásbeli tulajdonosi hozzájárulást követően - **átalakítási** munkáit saját költségén rendszeresen elvégezni.

8. Használatba vevő köteles továbbá gondoskodni a feladatellátást szolgáló ingó vagyon vonatkozó jogszabályok szerinti tárgyi minimum feltételeknek való megfelelőségéről, ezen belül az eszközök pótlásáról, javításáról, karbantartásáról, felülvizsgálatáról.

9. Felek megállapodnak, hogy **az étkeztetési feladatellátást szolgáló helyiségekre,** illetve használatba adó **tulajdonát képező ingó vagyontárgyakra a Használatba Adó rendelkezik vagyonbiztosítással.**

**10. Használatba vevő köteles** az általa használt és saját tulajdonát képező vagyontárgyakra **vagyonbiztosítást kötni**, melyet a használat időtartama alatt nem mondhat fel. Használatba vevő a biztosítási kötvényt a használati szerződés aláírását követő 10 napon belül köteles bemutatni a Használatba adónak.

**11. Használatba vevő kötelezettséget vállal arra**, hogy a használati jogviszony alatt **az étkeztetési feladatellátást szolgáló helyiségeket** jó gazda gondosságával használja, az ingatlanra vonatkozó vagyon-, tűz-, munka- és balesetvédelmi, továbbá környezetvédelmi és köztisztasági szabályokat betartja, a használat időtartama alatt a feladatellátáshoz szükséges engedélyeket beszerzi, és gondoskodik azok folyamatos meglétéről, összhangban a szerződés 1. pontban foglalt céljával.

12. Használatba vevő a nem rendeltetésszerű használatból származó károkért teljes körűen felel.

13. Használatba vevő a használati szerződés megszűnését követően köteles **az étkeztetési feladatellátást szolgáló helyiségeket** tisztán, rendeltetésszerű használatra alkalmas állapotban Használatba adó részére visszaadni.

14.Használatba vevő nyilatkozik arról, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

A fentiek szerint átlátható szervezetnek minősülő Használatba vevő vállalja, hogy:

- a szerződésben előírt beszámolási, nyilvántartási, adatszolgáltatási kötelezettségeket teljesíti,

- az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

- a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

15. A használati jog **megszűntetése megállapodással, egyoldalú nyilatkozattal**:

1. a felek írásbeli **közös megegyezése** alapján,
2. a Használatba adó **írásban, rendkívüli felmondással**:
   * **Használatba vevő bármilyen szerződésszegő magatartása esetén** – kivéve az azonnali hatályú felmondásra jogosító szerződésszegés eseteit – Használatba adó írásbeli felszólítása átvételét követő 8 napon belül nem tesz eleget a szerződésben foglalt kötelezettségének, a Használatba adó további 8 napon belül írásban rendkívüli felmondással megszüntetheti a jogviszonyt, **a felmondás közlését követő hónap utolsó napjával.**

**c) Használatba adó** **írásban, azonnali hatállyal** jogosult a szerződést megszüntetni a Használatba vevő jogellenes magatartása, súlyos szerződésszegése esetén, a felmondás közlésének napjával. **Szerződő felek Használatba vevő súlyos szerződésszegésének tekintik különösen az alábbi esetet:**

- az étkeztetési feladatellátást szolgáló helyiségek szerződésellenes, rendeltetésellenes használata, illetve ha a jó karbantartás elmulasztása veszélyezteti a használat tárgyát, rendeltetésszerű használatra alkalmasságát;

* a nemzeti vagyonról szóló 2011. évi CXCVI. Tv. 3. § (1) bekezdésének 1. pontja szerinti átlátható szervezet tulajdonosi szerkezetében bekövetkező, e ponttól eltérő változása, ugyanezen törvény 11. § (12) bekezdésében meghatározottak alapján;
* használatba vevőnek az étkeztetési feladatellátásra vonatkozó érvényes hatósági engedélyének megszűnése

1. Felek megállapodnak abban, hogy jelen szerződést **rendes felmondással nem lehet felmondani.**

**e) Felek megállapodnak abban, hogy jelen használati szerződés automatikusan megszűnik, amennyiben Használatba adó étkeztetési feladatellátási kötelezettsége bármilyen okból megszűnik.**

16. Felek megállapodnak abban, hogy jelen szerződéssel kapcsolatos minden nyilatkozatot vagy egyéb értesítést írásban – tértivevényes levél, személyes kézbesítés, e-mail – útján juttatják el egymásnak jelen szerződésben meghatározott elérhetőségekre.

17. Szerződő felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.

18. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletéről szóló 1993. évi LXXVIII. törvény, valamint a nemzeti vagyonról szóló 2011. évi CXCVI. törvény rendelkezései az irányadóak.

19. Használatba adó (a továbbiakban e pont alkalmazásában: Adatkezelő) tájékoztatja az Használatba vevőt, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a Használatba vevőt, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Használatba vevőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Használatba vevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Használatba vevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

20. Alulírott szerződő felek fenti szerződést elolvastuk, tartalmát közösen értelmeztük, azt akaratunkkal mindenben megegyezőnek találva jóváhagyólag aláírtuk.

Tiszavasvári, 2023. …………...

…………………………………… ……………………………………


**Használatba adó Használatba vevő**

**Tiszavasvári Város Önkormányzata Tiva-Szolg Nonprofit Kft.**

**képviseli képviseli**

**Szőke Zoltán dr. Groncsák Andrea**

**polgármester ügyvezető**

****