**ELŐTERJESZTÉS**

**Tiszavasvári Város Önkormányzata Képviselő-testületének**

**2023. május 25-én tartandó ülésére**

**Az előterjesztés tárgya:** **A Tiszavasvári Egyesített Óvodai Intézményben a 2023/2024-es nevelési évben indítandó óvodai csoportok számának meghatározása**

**Melléklet:**  óvodavezető tájékoztató levele a beiratkozás alakulásáról

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/7836-…./2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. számú melléklet 2.2 pontja |
| Pénzügyi és Ügyrendi Bizottság | SZMSZ 5. számú melléklet 1.22. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Tiszavasvári Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. május 18.

**Gazdagné dr. Tóth Marianna**

**osztályvezető**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézményben a 2023/2024-es nevelési évben indítandó óvodai csoportok számának meghatározásáról**

**Tisztelt Képviselő - testület!**

A nemzeti köznevelésről szóló 2011. évi CXC. tv. (továbbiakban: Nkt.) 83. § (2) bekezdés d) pontja alapján a fenntartó meghatározza az adott nevelési évben indítható óvodai csoportok számát.

Az Nkt. 4. melléklete határozza meg az óvodai csoportlétszám határokat. **Ez alapján az óvodában minimális csoportlétszám 13 fő, az átlag csoportlétszám 20 fő, míg a maximális létszám 25 fő.**

|  |  |  |  |
| --- | --- | --- | --- |
|  | minimális létszám | maximális létszám | átlag létszám |
| Óvoda | 13 | 25 | 20 |

**Az óvodavezető az alábbiakról tájékoztatott:**

2023. május 17. napjáig 108 fő gyermek iratkozott be az intézménybe. Ebből

- előjegyzésre került 7 fő gyermek, mivel ők nem töltik be a 3. életévüket,

- 1 fő gyermek felvételéről akkor lesz döntés, ha a szülő beviszi a Megyei Szakértői Bizottság vizsgálatáról szóló dokumentumot.

Az összesen felvett gyermekek száma fentiek alapján 100 fő, melyből 3 fő sajátos nevelési igényű. **A 2023. szeptember 1-jei várható gyereklétszám 336 fő, a sajátos nevelési igényű gyereklétszám alapján 348 fő.**

**Jelenleg a 2022/2023-as nevelési évben 15 csoport indult, melyek megosztása az alábbiak szerint alakul a 2023. április 26. napi állapot alapján:**

|  |  |  |  |
| --- | --- | --- | --- |
| **Fülemüle**  **140 férőhely** | **Lurkó-Kuckó**  **50 férőhely** | **Minimanó**  **110 férőhely** | **Varázsceruza**  **75 férőhely** |
| Pacsirta 25 fő | Katica 27 fő | Pillangó 21 fő | Gomba 22 fő |
| Katica 21 fő | Napsugár 23 fő | Bóbita 24 fő | Margaréta 18 fő |
| Fülemüle 20 fő |  | Napsugár 23 fő | Süni 20 fő |
| Cinege 20 fő |  | Katica 22 fő |  |
| Fecske 18 fő |  |  |  |
| Sárgarigó 20 fő |  |  |  |
| **Összesen 124** | **50** | **90** | **60** |
| **Összesen 324 fő** | | | |
| **SNI-vel növelt 339 fő** | | | |

**Az óvodavezető „A” és „B” alternatívát készített elő.**

**„A” alternatíva: Fülemüle óvodában a Fecske csoport bezár és a Minimanó nyit egy új csoportot, továbbra is 15 csoport indul tehát az intézményben**

**„B” alternatíva: 16 csoport indul a következő nevelési évben, tehát marad valamennyi meglévő csoport és emellé a Minimanó óvodában indul egy új csoport.**

Az óvodavezető által készített táblázatok, melyek az előterjesztés mellékletét képezik, mutatják a gyereklétszám óvodánkénti megoszlását, az egyes csoportok létszámának alakulását. **A Minimanó óvodában a gyermekek növekvő száma miatt szükségesnek látja egy új csoport indítását.**

**+ 1 csoport indítása esetén a**z új csoportszobába a minimum tárgyi eszközök teljes körű beszerzése válik szükségessé, melynek költsége jelenleg nincs betervezve az intézmény költségvetésébe. **A személyi feltételeket tekintve +1 fő dajka és +2 fő óvodapedagógus foglalkoztatása szükséges**. A +1 fő dajka foglalkozatásából adódó személyi kiadásokat az állami támogatás lefedezi. Óvodapedagógusból hiány van, jelenleg is több nyugdíjas visszafoglalkoztatásával van biztosítva a személyi feltétel, amelyre a jogszabály is lehetőséget ad.

Az intézmény esetében a májusi normatíva felmérésben támogatott létszám 29,1 fő volt, a növelt gyereklétszámmal kalkulálva ez 29,66 főre változik, ami + 0,6 fő létszámnövekedést jelent. Amennyiben +1 új csoport indul az intézményben ez a gyereklétszám növekedésből adódó +0,6 létszámemelkedés mellett további +2 létszámot jelentene, **ezáltal +1,4 főre vonatkozóan többletkiadást generálna, mivel azt az állami támogatás nem fedezi le.**

**Fentebb ismertetett tények alapján javaslom az intézményvezető által készített „A” alternatíva elfogadását, azaz 15 csoport indítását a következő nevelési évben - Fülemüle óvodában bezár egy csoport, a Minimanó óvodában indul egy csoport-, tekintettel a 2023. szeptember 1-jei állapot szerinti gyereklétszámra, ami 336 fő, SNI-vel növelten 348 fő.** A Minimanó óvodában induló +1 új csoportszobát lehetőség szerint akár a megszűnő Fecske csoportból, akár az elmúlt időszakban felújított óvodai csoportokból elszállított bútorzattal és tárgyi eszközökkel javaslom berendezni.


Kérem a Képviselő-testületet az előterjesztést megtárgyalását követően hozza meg döntését.


Tiszavasvári, 2023. május 18.


**Szőke Zoltán**


**polgármester**


előterjesztés 1. melléklete











**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2023. (V.25.) Kt. számú**

**határozata**

**A Tiszavasvári Egyesített Óvodai Intézményben a 2023/2024-es nevelési évben indítandó óvodai csoportok számának meghatározásáról**

Tiszavasvári Város Önkormányzata Képviselő-testülete a köznevelésről szóló 2011. évi CXC tv. 83.§ (2) bekezdés d) pontja alapján az alábbi határozatot hozza:

1. Dönt arról, hogy a Tiszavasvári Egyesített Óvodai Intézményben a 2023/2024-es nevelési évben 15 óvodai csoport indítását engedélyezi az alábbiak szerint:

Fülemüle Óvoda: 5 csoport

Lurkó-Kuckó óvoda: 2 csoport

Minimanó óvoda: 5 csoport

Varázsceruza csoport: 3 csoport

1. Felkéri a polgármestert, hogy a testület döntéséről haladéktalanul értesítse az érintett intézmény vezetőjét.

**Határidő:** esedékességkor **Felelős**: Szőke Zoltán

polgármester