**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. május 25-én tartandó rendes nyílt ülésére**

Az előterjesztés tárgya: **Éves összefoglaló ellenőrzési jelentés, Tiszavasvári Város Önkormányzatának 2022. évi belső ellenőrzési tevékenységéről**

Melléklet: 1 db. (belső ellenőri éves beszámoló)

Az előterjesztés előadója: Dr. Kórik Zsuzsanna jegyző (előadó)

Az előterjesztés témafelelőse: Krasznainé dr. Csikós Magdolna Igazgatási és Szociálpolitikai Osztályvezető

Az előterjesztés ügyiratszáma: TPH/284/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. mell. 5. pontja |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Graczka István | belső ellenőr | [graczkai@t-online.hu](mailto:graczkai@t-online.hu) |
| Moravszki Zsoltné | Tiszavasvari Egyesített Óvodai Intézmény vezetője | [ekaovoda@gmail.com](mailto:ekaovoda@gmail.com) |
| Makai Jánosné | Kornisné Liptay Elza Szociális és Gyermekjóléti Központ intézményvezetője | [szeszk@gmail.com](mailto:szeszk@gmail.com) |
| Munkácsi Ágnes | Tiszavasvári Bölcsőde intézményvezetője | [cseperedok@gmail.com](mailto:cseperedok@gmail.com) |
| Kulcsár Lászlóné | Egyesített Közművelődési Intézmény és Könyvtár intézményvezetője | [vktiszavasvari@gmail.com](mailto:vktiszavasvari@gmail.com) |

Tiszavasvári, 2023. május 19.

**Krasznainé dr. Csikós Magdolna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**Éves összefoglaló ellenőrzési jelentés, Tiszavasvári Város Önkormányzatának 2022. évi belső ellenőrzési tevékenységéről**

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (továbbiakban. Bkr.) 49.§ (3a) bekezdése a következőkről rendelkezik: A jegyző a tárgyévre vonatkozó **éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést** – a tárgyévet követően, legkésőbb a zárszámadási rendelet elfogadásáig – **a képviselő-testület elé terjeszti jóváhagyásra**.

A **belső ellenőr elkészítette az éves összefoglaló ellenőrzési jelentést**, mely a határozat-tervezet melléklete.

Az intézményvezetők az egyes ellenőrzési jelentésekben foglaltakra – amennyiben az tartalmazott javaslatot - **elkészítették az intézkedési terveiket**.

Az intézkedési terv végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős.

Az ellenőrzések során feltárt hiányosságok kiküszöbölése érdekében végrehajtott intézkedések szintén szerepelnek a beszámolóban jelentésenként összegezve. Ezekről a végrehajtások után az intézményvezetők, valamint az érintett szervek írásbeli beszámolót készítettek.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és melléklete elfogadására.***

Tiszavasvári, 2023. május 19.

**Dr. Kórik Zsuzsanna**

**jegyző**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2023. (V.25.) Kt. sz.**

**határozata**

**Éves összefoglaló ellenőrzési jelentés, Tiszavasvári Város Önkormányzatának 2022. évi belső ellenőrzési tevékenységéről**

Tiszavasvári Város Önkormányzata Képviselő-testülete a „**Éves összefoglaló ellenőrzési jelentés, Tiszavasvári Város Önkormányzatának 2022. évi belső ellenőrzési tevékenységéről” című** előterjesztést megtárgyalta és az alábbi határozatot hozza:

1. Jóváhagyja **az éves ellenőrzési jelentést** Tiszavasvári Város Önkormányzatánál és intézményeinél végzett 2022. évi belső ellenőrzési tevékenységről, a határozat melléklete szerinti tartalommal.
2. Felkéri a jegyzőt, hogy jelen döntésről tájékoztassa az érintett intézmények vezetőit, valamint a megbízott belső ellenőrt, Graczka Istvánt.

**Határidő**: azonnal **Felelős:** Dr. Kórik Zsuzsanna jegyző