**ELŐTERJESZTÉS**

**Tiszavasvári Város Önkormányzata Képviselő-testületének**

**2023. május 25-én tartandó rendes ülésére**

Az előterjesztés tárgya: **a Tiszavasvári III. számú felnőtt háziorvosi körzettel kapcsolatos döntés meghozatala**

Melléklet: dr. Kiss István Zsolt háziorvos kérelme

pályázati kiírás

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/584-……/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.22. pontja |
| Szociális és Humán Bizottság | 5. melléklet 1.9. pontja |

Az ülésre meghívni javasolt szervek, személyek:

|  |  |
| --- | --- |
| dr. Kiss István Zsolt háziorvos | beszterecipraxis@gmail.com |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. május 18.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári III. számú felnőtt háziorvosi körzettel kapcsolatos döntés meghozataláról**

**Tisztelt Képviselő-testület!**

**Dr. Kiss István Zsolt felnőtt háziorvos, a Tiszavasvári III. számú felnőtt háziorvosi körzet jelenlegi helyettes ellátója kérelemmel fordult a képviselő-testülethez**. A kérelem az előterjesztés mellékletét képezi.

Doktor Úr helyi kötődésű és szeretne visszatérni városunkba a letelepedés szándékával. Emiatt hosszú távon gondolkodik a jelenleg helyettesítéssel ellátott körzet gondozásában. Amennyiben a képviselő-testület támogatásában részesül, szándékában áll megszerezni a körzet praxisjogát. Ehhez részt kíván venni a Nemzeti Egészségbiztosítási Alapkezelő által a legalább 12 hónapja betöltetlen háziorvosi és fogorvosi körzeteket betöltő orvosok letelepedésének támogatására kiírt pályázaton.

A pályázaton elnyerhető támogatási összeg attól függ, hogy az adott körzet mennyi ideje betöltetlen. A Tiszavasvári III. számú felnőtt háziorvosi körzet 2021. augusztus 1. napja óta betöltetlen, néhány hónap múlva 24 hónapja lesz betöltetlen, mely esetben nettó 14 millió forint összegű támogatást kaphat a támogatásban részesülő háziorvos.

A pályázatokat folyamatosan lehet benyújtani a NEAK-hoz, azok elbírálása is folyamatos, hiánypótlásra egy alkalommal van lehetősége a pályázó orvosnak.

A NEAK által kiírt pályázati kiírás egyik feltétele alapján pályázatot nyújthat be az az orvos, aki a pályázat benyújtását megelőző 5 évben nem rendelkezett praxisjoggal, vagy olyan praxisjoggal rendelkezett, amelyet ingyenesen vagy visszterhesen elidegenített.

Ezen feltétel alapján Doktor Úrnak először rendeznie szükséges a jelenlegi praxisa sorsát, ugyanis jelenleg rendelkezik praxisjoggal, illetve a Besztereci Önkormányzattal kötött feladatellátási szerződése még Beszterechez köti.

A NEAK által kiírt pályázathoz csatolni szükséges többek között a betölteni kívánt háziorvosi körzetet fenntartó önkormányzat pályázati kiírást  
követően kiállított szándéknyilatkozatát arra vonatkozóan, hogy egészségügyi  
szolgáltatóként a pályázót háziorvosként legalább 6 évre alkalmazza, vagy  
azzal az egészségügyi szolgáltatóval legalább 6 éves időtartamra feladat-ellátási szerződést  
köt, amelynél a pályázó a háziorvosi ellátást személyesen nyújtja.

Kérdésként tettük fel a NEAK-nak, hogy a pályázóval feladatellátási előszerződés megkötése szükséges-e a pályázata benyújtásához, de erre még nem érkezett válasz az előterjesztés elkészültéig.

Fentiek alapján a képviselő-testületnek döntést kell hoznia dr. Kiss István Zsolt háziorvos – Tiszavasvári III. számú felnőtt háziorvosi körzet praxisjogának megszerzésére vonatkozó - kérelmével kapcsolatban. A testület pozitív döntése esetén, támogató szándéknyilatkozat meghozatalára van szükség, melyben az önkormányzat kinyilatkozza, hogy legalább 6 éves időtartamú feladatellátási szerződést köt a pályázó háziorvossal, amennyiben a megszerzi az adott körzet praxisjogát.

Köztudomású, hogy Tiszavasváriban jelenleg 2 felnőtt és 1 gyermek háziorvosi körzet betöltetlen. dr. Kádár István háziorvos is benyújtotta felmondását, fennáll a lehetősége annak, hogy az ő körzete is betöltetlenné válik 2023. november 1. napjától.

A betöltetlen körzetek helyettesítésének megszervezése óriási feladat az önkormányzat részére. Az, hogy a helyettesítés napi 2 órás rendelést jelent, valamint a helyettesítő orvosok személyének gyakori módosulása a lakosság körében is elégedetlenséget válthat ki.

**Úgy gondolom örömmel kell fogadnunk a lehetőséget, hogy városunk egykori lakosa, dr. Kiss István Zsolt háziorvos letelepedési szándékkal szeretne visszatérni Tiszavasváriba. Doktor úr 30 éve szerezte meg orvosi diplomáját, 20 éve pedig háziorvosi szakvizsgáját, gyakorlati tapasztalata vitathatatlan. Mindezek miatt támogatásra javaslom kérelmét és bízom benne a NEAK-hoz benyújtani kívánt pályázata kedvező elbírálásban részesül.**


Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2023. május 18.


**Szőke Zoltán**

**polgármester**

előterjesztés 1. melléklete

****

****

****

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (V.25.) Kt. számú**

**határozata**

**A Tiszavasvári III. számú felnőtt háziorvosi körzettel kapcsolatos döntés meghozataláról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

**1.Támogatja dr.** **Kiss István Zsolt** (szül: ………….., an.: …………….., nyilvántartási száma: 52537) felnőtt háziorvos azon **kérelmét,** hogy pályázatot nyújtson be a Nemzeti Egészségbiztosítási Alapkezelő által a legalább 12 hónapja betöltetlen háziorvosi és fogorvosi körzeteket betöltő orvosok letelepedésének támogatására kiírt pályázatra a Tiszavasvári III. számú 150090230 finanszírozási kódú, felnőtt háziorvosi szolgálatra vonatkozóan.

**2.Kinyilatkozza,** hogy az 1. pontban meghatározott pályázaton történő pozitív elbírálás, azaz a Tiszavasvári III. számú felnőtt háziorvosi körzet praxisjogának megszerzése esetén dr. Kiss István Zsolt pályázó háziorvossal vagy  
azzal az egészségügyi szolgáltatóval, amelynél a pályázó a háziorvosi ellátást személyesen nyújtja, legalább 6 éves időtartamú feladat-ellátási szerződést  
köt.

**3.Elfogadja a** határozat 1. melléklete szerinti szándéknyilatkozatot és felhatalmazza annak aláírására a polgármestert.

**Határidő:** azonnal  **Felelős:** Szőke Zoltán polgármester

**…/2023.(V.25.) Kt. számú határozat 1. melléklete**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**SZÁNDÉKNYILATKOZAT**

**Tiszavasvári Város Önkormányzata** (4440 Tiszavasvári, Városháza tér 4. szám) **képviseletében Szőke Zoltán polgármester** Tiszavasvári Város Önkormányzata Képviselő-testülete …/2023. (V.25.) Kt. számú határozatában kapott felhatalmazás alapján az alábbi szándéknyilatkozatot teszem:

Tiszavasvári III. számú felnőtt háziorvosi körzet (finanszírozási kódja: 150090230) **praxisjogának dr.** **Kiss István Zsolt** (szül: ………….., an.: …………….., nyilvántartási száma: 52537) felnőtt háziorvosáltal történő **megszerzését követően** Tiszavasvári Város Önkormányzata **legalább 6 éves időtartamú feladat-ellátási szerződést kíván kötni** **dr.** **Kiss István Zsolt háziorvossal** vagyazzal az egészségügyi szolgáltatóval, amelynél dr. Kiss István Zsolt a háziorvosi ellátást személyesen nyújtja.

Jelen szándéknyilatkozatot **dr.** **Kiss István Zsolt háziorvos részére** a Nemzeti Egészségbiztosítási Alapkezelő által a legalább 12 hónapja betöltetlen háziorvosi és fogorvosi körzeteket betöltő orvosok letelepedésének támogatására kiírt pályázaton való felhasználása céljából adtam ki.

Tiszavasvári, 2023. május 25.

**Szőke Zoltán**

**polgármester**